**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 21**

Днес, 17.10.2023 г. от 17:10 ч., се проведе заседание на Общинска избирателна комисия - Ямбол, при следния дневен ред:

1. Доклад по проверка и проект на решение относно сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на чл.183, ал.3 от Изборния кодекс – докладчик Светлина Карапетрова.
2. Проект решение относно промяна в състави на СИК на членове от квотата на коалиция „ПРОДЪЛЖАВАМЕ ПРОМЯНАТА - ДЕМОКРАТИЧНА БЪЛГАРИЯ“ на територията на община Ямбол, при произвеждане на изборите за общински съветници и за кметове на 29 октомври 2023г. – докладчик Катя Апостолова.

 3. Входяща поща – докладчик Галя Карчева.

 4. Разни.

 **ПРИСЪСТВАХА:** В зала 11 членове – Ани Канева, Милена Иванова, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева

 Заседанието бе открито в 17:10 часа от председателя Ани Канева.

**АНИ КАНЕВА:** Уважаеми колеги, в зала сме 11 членове, налице е кворум. Откривам заседанието на Общинска избирателна комисия Ямбол.

За отчитане на поименното гласуване определям колегата Снежана Енчева.

Заседанието протоколира техническия сътрудник Елена Петрова-Симеонова.

Колеги, всички сте запознати с дневния ред. Имате ли предложения или възражения по него? Няма. Процедура по гласуване на дневния ред.

 **СНЕЖАНА ЕНЧЕВА:** В зала 11 гласували ЗА – 11 членове – Ани Канева, Милена Иванова, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

**АНИ КАНЕВА:** Дневният ред се приема.

 По т.1 от дневния ред – доклад по проверка, относно сигнала на Иван Кърцъков и проект на решение, докладва колегата Карапетрова. Заповядай!

 **СВЕТЛИНА КАРАПЕТРОВА:** Колеги, както знаете днес постъпи сигнал в 10,00ч. от Иван Кърцъков, след което председателят определи комисия в състав аз, колегите Мирославова и Ангелов. Тримата отидохме на проверка в 10,10ч. на адрес: ул.Г.С.Раковски между бл.22 и бл. 24, между които е поставен агитационен материал, който съдържа името на предложения кандидат, номера на бюлетината, надписите: да продължим заедно и купуването и продаването на гласове е престъпление.

 **АНИ КАНЕВА:** Т.е. плаката отговаря на характеристиките за агитационен материал.

 **СВЕТЛИНА КАРАПЕТРОВА:** Да, и е с размери 108/409см., измерени с ролетка.

Другите два агитационни материала бяха на фасадата на бл. 24, при което първият е на кандидата за кмет – Валентин Ревански с размери 168/280см. и третия агитационен материал, поставен до него с кандидатската листа на партията „Пряка Демокрация“ с размери 168/343см. Тъй като входната врата беше заключена, не успяхме да осъществим контакт с живущите в блока.

 **АНИ КАНЕВА:** След което с телефонен разговор и ел. писмо са дадени указания на ПП „Пряка демокрация“ да представят документ, удостоверяващ разрешение на етажната собственост на въпросния блок, каквото е изискването на чл.183, ал.3, изр.2 от ИК. Даден им е срок до 17ч. днес да представят такъв документ, при което до момента-17.20ч. няма представен или изпратен такъв.

 При така установеното какъв проект за решение предлагат колегите от сформираната комисия?

 **СВЕТЛИНА КАРАПЕТРОВА:** Колеги, предлагам Ви следния проект за решение:

ОТНОСНО: Сигнал от Иван Димитров Кърцъков, в качеството му на кандидат за кмет и за общински съветник на Община Ямбол, за нарушение на чл.183, ал.3 от Изборния кодекс.

В Общинска избирателна комисия Ямбол е постъпил сигнал с вх. №106 от 17.10.2023г./ 10:00часа по входящия регистър на ОИК и под №2/17.10.2023 в електронния публичен регистър на жалбите и сигналите на ОИК, от Иван Димитров Кърцъков, в качеството му на кандидат за кмет и за общински съветник на Община Ямбол. В сигнала се твърди, че в гр.Ямбол, ул.,,Г.С.Раковски“ между жилищни блокове №22 и №24 е поставен агитационен материал на кандидат за кмет на ПП „Пряка демокрация“, в нарушение на т.5 на Заповед №РД/02-00940 от 21.09.2023г. на Васил Александров-ЗА Кмет на Община Ямбол, касаеща максималните размери на агитационните материали, както и че на фасадата на жилищен блок №24, са поставени агитационни материали на кандидатите за кмет и за общински съветници на ПП „Пряка демокрация“, без да е ясно дали е налице изискуемото разрешение от етажните съсобственици.

Във връзка с така депозирания сигнал е сформирана комисия от представители на ОИК Ямбол, предложени от различни партии и коалиции в състав: Светлина Карапетрова, Русалина Мирославова и Ангел Ангелов и е разпоредена проверка по същия.

Проверката е извършена незабавно на 17.10.23г. в 10.10 часа, на мястото посочено в сигнала.

При извършената проверка комисията констатира, че на ул.,,Г.С.Раковски“ между жилищни блокове №22 и №24 върху конструкция за външна реклама е поставен агитационен материал по смисъла на закона на Валентин Ревански – кандидат за кмет на Община Ямбол от ПП „Пряка демокрация“ с размери 409см./108см.

На фасадата на жилищен блок с административен адрес гр.Ямбол, ул.,,Г.С.Раковски“ №24 са поставени два броя агитационни материали по смисъла на закона, съответно на Валентин Ревански - кандидат за кмет на Община Ямбол от ПП „Пряка демокрация“ и на кандидатска листа за общински съветници на ПП ,,Пряка демокрация“.

С писмо по електронната поща от 17.10.2023г. в 13:31ч. и чрез проведен телефонен разговор, ОИК Ямбол е изискала от ПП ,,Пряка демокрация“ да предостави на комисията документ, удостоверяващ разрешение на етажната собственост за поставяне на гореописаните агитационни материали на фасадата на жилищния блок, като е указан срок за предоставяне на информацията – до 17:00 часа на 17.10.2023г.

В предоставения срок не е постъпил изискания документ, нито друга информация във връзка с проверката.

При така установените обстоятелства, ОИК Ямбол формира следните изводи:

Съгласно разпоредбите на Изборния кодекс агитационните материали следва да отговарят на изискванията на чл.183 от ИК и същите се поставят на определени със заповед на кмета на съответната община места, а на сгради, огради и витрини – с разрешение на собственика или управителя на имота.

Със Заповед №РД/02-00940 от 21.09.2023г. на Васил Александров, в качеството му на ЗА Кмет на Община Ямбол, са определени местата за поставяне на агитационни материали на територията на Община Ямбол. В т.5 на същата е записано, че в Централна градска част транспаранти, билбордове и други материали, предназначени за поставяне върху конструкции за външна реклама, могат да са с големина не повече от 100 см. ширина и 150 см. дължина, като е определена и зоната в ЦГЧ, в която могат да се поставят.

Относно агитационен материал на Валентин Ревански – кандидат за кмет на Община Ямбол от ПП „Пряка демокрация“, с размери 409см./108см., поставен между жилищни блокове №22 и №24, находящи се в гр.Ямбол, ул.,,Г.С.Раковски“, комисията констатира, че същият е поставен на определените със заповед на кмета места, но е в несъответствие с т.5 на същата, определяща максималните размери на агитационните материали.

До 17:00 часа на 17.10.2023г. в Общинска избирателна комисия не е постъпила информация относно дадено разрешение от общото събрание на сграда в режим на етажна собственост, за поставяне на агитационни материали на фасадата на жилищен блок с административен адрес гр.Ямбол, ул.,,Г.С.Раковски“ №24, съответно на Валентин Ревански - кандидат за кмет на Община Ямбол от ПП „Пряка демокрация“ и на кандидатска листа за общински съветници на ПП ,,Пряка демокрация“, при което ОИК Ямбол приема, че не е налице изискуемото по закон разрешение на собствениците на имота.

При това положение ОИК Ямбол приема, че депозираният сигнал е основателен, тъй като в случая е налице нарушение на чл.183, ал.3 от ИК по отношение и на трите агитационни материала и същите следва да бъдат премахнати.

Предвид гореизложеното и на основание чл.87, ал.1, т.1 и т.22 от Изборния кодекс, Общинска избирателна комисия Ямбол

Р Е Ш И:

1.Установява извършено нарушение на чл.183, ал.3 от ИК, при поставяне на агитационни материали на ПП „Пряка демокрация“ между жилищни блокове №22 и №24, находящи се в гр.Ямбол, ул.,,Г.С.Раковски“ и на фасадата на жилищен блок с административен адрес гр.Ямбол, ул.,,Г.С.Раковски“ №24.

2.Указва на Кмета на община Ямбол да премахне, посочените в т.1 и в мотивната част на решението агитационни материали.

3.Препис от решението да се изпрати на Кмета на община Ямбол за изпълнение.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

 **АНИ КАНЕВА:** Колеги, има ли изказвания по доклада и проекта?

 **ДИМИТЪР СЪБЕВ:** Колеги съгласен съм за агитационните материали, които са поставени върху жилищен бл.24, понеже до 17ч. не сме получили доказателства, че са получили разрешение от собствениците на сградата, но не съм съгласен за първия описан агитационен материал, който е между блокове 22 и 24 на ул. Г.С.Раковски, че е поставен в несъответствие с ИК. Чл.183, ал.3 гласи, че агитационните материали се поставят на определените от кмета места, при което това място е определено със заповедта на кмета. Наистина има противоречие със заповедта на кмета, но отнасящо се за размерите на агитационния материал, но за мен не е в несъответствие с ИК и поради тази причина, поради неразделянето на агитационните материали, аз ще гласувам против представения проект за решение.

 **АНИ КАНЕВА:** Т.е. ти предлагаш проект за решение, в което по отношение на първия агитационен материал да приемем, че няма нарушение, а по отношение на другите два е налице нарушение на ИК, тъй като няма представени доказателства, че има разрешение от собствениците за поставяне на агитационните материали.

 **ДИМИТЪР СЪБЕВ:** Да, точно така.

 **РУСАЛИНА МИРОСАВОВА:** Аз смятам, това че до 17ч. нямаме писмено доказателство дали има или няма разрешение от собствениците на бл.24 , това за мен не е основание да кажем, че няма такова.

 **АНИ КАНЕВА:**  Предоставен е достатъчен срок, в който ако имаха разрешение следваше да го представят.

 **СНЕЖАНА ЕНЧЕВА:** Аз смятам, че при издаване на заповедта, кмета е надвишил правата си, които му е дал ИК , но е факт че тази заповед не е обжалвана и оспорена от лицата с правен интерес и е влязла в сила. В този смисъл, сега ние сме длъжни, спазвайки общото законодателство и правилата за общия контрол да преценим, че има нарушение на тази заповед. Смятам, че предложения проект за решение е правилен и бих го подкрепила.

 **АНИ КАНЕВА:** Колеги, ако няма други изказвания, пристъпваме към процедура по гласуване на проекта на решение, представен от колегата Карапетрова.

 **СНЕЖАНА ЕНЧЕВА:** В зала 11 гласували ЗА – 9 членове – Ани Канева, Милена Иванова, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Галя Карчева.

 Против – 2-ма членове - Русалина Мирославова, Димитър Събев .

 **АНИ КАНЕВА:** Решението се приема и е с № 71 – МИ от днешна дата.

 По т. 2 от дневния ред докладва колегата Апостолова. Заповядай!

 **КАТЯ АПОСТОЛОВА**: Колеги, предлагам Ви следния проект за решение:

ОТНОСНО: Промяна в състави на СИК на членове от квотата на коалиция „ПРОДЪЛЖАВАМЕ ПРОМЯНАТА-ДЕМОКРАТИЧНА БЪЛГАРИЯ“ на територията на община Ямбол, при произвеждане на изборите за общински съветници и за кметове на 29 октомври 2023г.

В ОИК Ямбол са постъпили 2 бр. заявления от Георги Иванов Георгиев и Стоян Йорданов Стоянов - упълномощени представители на коалиция „ПРОДЪЛЖАВАМЕ ПРОМЯНАТА-ДЕМОКРАТИЧНА БЪЛГАРИЯ“, заведени под № 109 от 17.10.2023г. и под № 110 от 17.10.2023г. във входящия дневник на комисията, с което е заявена промяна в състави на СИК в община Ямбол.

Предвид гореизложеното и на основание чл. 87, ал. 1, т. 5 и т.6 от Изборния кодекс и Решение 2378-МИ от 12.09.2023г. на ЦИК, Общинска избирателна комисия Ямбол.

**Р Е Ш И:**

1.ОСВОБОЖДАВА в

|  |  |  |
| --- | --- | --- |
| **СИК №** | **Име, презиме, фамилия** | **ДЛЪЖНОСТ** |
| 282600001 | Кънчо Иванов Давалашев | Член |
| 282600005 | Анастасия Георгиева Банова | Член |
| 282600024 | Мариана Стоянова Иванова | Секретар |
| 282600027 | Иван Стоянов Данев | Председател |
| 282600035 | Стоян Георгиев Стоянов | Член |
| 282600045 | Лидия Венелинова Георгиева | Член |
| 282600049 | Иванка Николова Гечева | Председател |
| 282600050 | Юлияна Йорданова Герганова - Маврова | Зам.-председател |
| 282600057 | Банко Михайлов Банов | Секретар |
| 282600063 | Стелиана Живкова Врачева | Член |
| 282600064 | Мария Димитрова Митева | Зам.-председател |
| 282600073 | Николинка Ангелова Вълкова | Член |
| 282600073 | Румен Георгиев Минчев | Член |
| 282600080 | Дора Колева Тонева | Член |
| 282600086 | Трейси Симеонова Симеонова | Член |
| 282600092 | Пламен Пенев Чуховски | Член |
| 282600095 | Ангел Атанасов Карамфилов | Член |
| 282600099 | Кера Петрова Гугушева | Член |
| 282600012 | Маргарита Петкова Панайотова | Председател |
| 282600012 | Тодор Димитров Василев | Член |
| 282600020 | Таня Иванова Василева | Член |
| 282600024 | Добра Русчева Шопова | Член |
| 282600033 | Мери Костова Стоилова | Секретар |
| 282600035 | Митка Димитрова Илчева | Член |
| 282600036 | Мариана Костова Атанасова | Председател |
| 282600069 | Минко Иванов Иванов | Зам.-председател |

2.АНУЛИРА издадените удостоверения на освободените по т.1 членове на СИК.

3.НАЗНАЧАВА в:

|  |  |  |
| --- | --- | --- |
| **СИК №** | **Име, презиме, фамилия** | **ДЛЪЖНОСТ** |
| 282600001 | Трейси Симеонова Симеонова | Член |
| 282600005 | Маргарита Ангелова Петрова | Член |
| 282600024 | Габриела Димова Александрова | Секретар |
| 282600027 | Николай Георгиев Георгиев | Председател |
| 282600035 | Иванка Николова Гечева | Член |
| 282600045 | Румен Георгиев Минчев | Член |
| 282600049 | Кънчо Иванов Давалашев | Председател |
| 282600050 | Пламен Пенев Чуховски | Зам.-председател |
| 282600057 | Стоян Георгиев Стоянов | Секретар |
| 282600063 | Митошка Колева Александрова | Член |
| 282600064 | Лиляна Стойчева Димитрова | Зам.-председател |
| 282600073 | Лидия Венелинова Георгиева | Член |
| 282600073 | Живко Пенков Златев | Член |
| 282600080 | Стела Добрева Дерменджиева | Член |
| 282600086 | Георги Стоянов Георгиев | Член |
| 282600092 | Мариана Стоянова Иванова | Член |
| 282600095 | Мария Андреева Колева | Член |
| 282600099 | Пенка Петрова Йорданова | Член |
| 282600012 | Маргарита Петкова Панайотова | член |
| 282600012 | Тодор Димитров Василев | Председател |
| 282600020 | Мариана Костова Атанасова | член |
| 282600024 | Митка Димитрова Илчева | член |
| 282600033 | Стоян Славов Янев | секретар |
| 282600035 | Добра Русчева Шопова | член |
| 282600036 | Таня Иванова Василева | Председател |
| 282600069 | Величка Георгиева Стратиева | Зам.председател |

4.ИЗДАВА удостоверения на назначените по т.3 членове на СИК.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

 **АНИ КАНЕВА:** Колеги, има ли изказвания по проекта? Не се правят. Процедура по гласуване.

 **СНЕЖАНА ЕНЧЕВА:** В зала 11 гласували ЗА – 11 членове – Ани Канева, Милена Иванова, Катя Апостолова, Светлина Карапетрова, Снежана Енчева, Виолина Кавалджиева, Пенка Илиева, Ангел Ангелов, Русалина Мирославова, Димитър Събев, Галя Карчева.

 Против – няма.

 **АНИ КАНЕВА:** Решението се приема и е с № 72 – МИ от днешна дата.

 По т. 3 от дневния ред докладва колегата Карчева. Заповядай!

 **Галя Карчева** докладва постъпилата входяща поща.

**АНИ КАНЕВА:** Колеги последващата т. 4 - разни, има ли изказвания?

  **АНИ КАНЕВА:** Утре в 8,30ч. колегите Ангелов и Илиева пътуват за Пловдив да получат бюлетините за нашата община! Уговорен е транспорт с община Ямбол, предоставени са командировъчни, които колегите трябва да попълнят и подпечатат в печатницата в гр. Пловдив.

 Други изказвания има ли ? Не се правят !

 А**НИ КАНЕВА:** Поради изчерпване на дневния ред закривам заседанието. За следващото заседание ще бъдете уведомени по съответния ред.

 Заседанието беше закрито в 17:50 часа.

Председател:

Ани Канева

Секретар:

Снежана Енчева